# Jedna stvar zajednička svim obiteljima u Starom zavjetu: neispravnost

Zdravo,

ja sam Courtney iz službe “WomenLivingWell.org”, koja je dom za “Dobro Jutro Djevojke”. Mi čitamo Bibliju, od korica do korica, 1 poglavlje dnevno, od ponedjeljka do petka.

Ovaj tjedan završavamo 2. Samuelovu, i čitamo od 11. do 15. poglavlja.

Želim da vidimo u ovim poglavljima ono što je tipično za obitelji u Starom zavjetu, a to je nefukcionalnost, nesklad.

Nefunkcionalnost je u stvari kada je obitelj neispravna. Zato jer svak od nas ima grijeh u svom životu, zato imamo nekakvu neispravnost. Ono što je drugačije je razlika u stupnjevima. Neki imaju malo, a neki mnogo.

Prošlog tjedna moj psić je ozljedila usnu i nazvala sam veterinarku za dogovor i pitali su me moje ime i ime mog psa. Nakon pregleda u kompjuter rekli su mi: “Žao nam je, niste u sistemu.”Tada sam im rekla da pogledaju pod imenom Keith (ime mog bivšeg muža) i rekli su mi: “O, da, tu ste.“ Zakazali smo pregled i ja sam otišla i na samom kraju kada sam plaćala, pitala sam mogu li staviti moje ime i maknuti Keithovo ime. Pogledala me čudno, zastala, a ja sam samo rekla: razveli smo se. Njen komentar je bio: “O, zašto niste rekli nešto!”, a ja sam mislila: zato jer se sramim. Tako se sramim. Mrzim biti razvedena. Ne želim biti razvedena i zato mi je teško reći na glas da sam neispravna. Zatim je izvukla naš karton i korektor i odmah tu, obrisala na kartonu njegovo ime. Na trenutak sam ostala bez zraka gledajući je. Ona je to primjetila i rekla: ”žao mi je, trebala sam čekati da odete.” A ja sam mrekla: “Ma, sve je u redu.” Nastojim se naviknuti na to...

Ne znam jesi li ti poput mene... Kada nešto nije kako treba, i svjesna si toga i teško ti se nositi sa tim...

Vidjet ćemo danas u našoj priči u 2. Samuelovoj i donijet će ti utjehu, dok gledamo na neispravnosti u Davidovoj kući.

U stvari, ja volim Novi zavjet, volim ga proučavati i volim kako nam Bog pokazuje kako obitelj treba izgledati dajući nam zapovjedi.

Ono što mi nedostaje u Novom zavjetu je da ne vidimo priče iz ljudskih života. Na primjer, ne znamo imena žena učenika, ili djece, i kakvi su oni bili, jesu li hodali sa Bogom ili ne...

U Novom zavjetu, u Poslanici Efežanima, rečeno nam je kako izgledaju modeli pšonašanja u obitelji, da muž treba voljeti ženu kao što Krist voli crkvu. I da žena treba poštovati muža. U Efežanima 6 piše da djeca trebaju poštovati svoje roditelje. To je ono što je dobro. To je ono što je ispravno.

U Poslanici Titu, u 2. poglavlju piše da starije žene trebaju poučavati mlađe kako da vole svoje muževe, kako da vole svoju djecu, kako da budu čiste i ljubazne i zaposlene u kući... Kažem opet, to je ono što je dobro, to je ono što je ispravno.

Ali, u Starom zavjetu, tamo vidimo stvarne priče o mnogim obiteljima i kao da imamo prozor u njihove živote. To nije kao Instagram gdje svak stavlja sliku najbolje hrane...

Ovo je više kao reality TV, TV koja snima stvaran život. TV kamera snima a mi gledamo dobro, loše i zlo.

Danas ćemo gledati u Davidovu kuću, kraljevski nered.

Ali, prvo... kada gledamo Stari zavjet... ne samo u 2. Samuelovu, već sve od Postanka, sve ono što smo do sada pročitale... vidimo da je Bog stvorio obitelj i da je to dobro.

I prva obitelj koju je stvori, Adam i Eva bila je disfunkcionalna... nisu bili poslušni svom Ocu i bili su izbačeni iz kuće, zar ne? Bili su izbačeni iz Edenskog vrta. Zatim su imali sina Kaina i drugog sina Abela. I Kain je ubio Abela.

Zato, ako u tvojoj kući, ako se tvoja djeca tuku poput psa i mačke, i pitaš se što je krivo sa nama, želim ti reći da je tako od početka vremena... braća/sestre se svađaju...

To ne znači da je to dobro. Ne. To je grijeh i s njim treba razračunati.

Ali, želim ti reći da od početka vremena vidimo neispravnosti u obitelji.

Dok prolazimo kroz Stari zavjet vidimo rivalstvo među braćom... jakov koji je oteo pravo prvorođenca od Ezava, ili Josipova braća koja su bila ljubomorna na njegov ogrtač u bojama, pa su ga pokušali ubiti... i onda vidimo Božje ljude poput Mojsija i Davida i Solomona koji su imali više od jedne žene.

To je uznemirujuće, jer vidimo u Starom zavjetu da svaka obitelj ima barem malo neispravnosti.

Ali, to su obitelji koje je Bog odabrao da nam pokaže za svoju slavu.

On ih nije očistio i uredio u najbolje nedjeljno ruho i sakrio sve njihove tajne pod tepih. O, ne!

On ih je postavio tu za nas da vidimo Božje ljude, poput Davida koji je pobjedio diva i u našoj priči danas on će biti pobijeđen od diva. Diva požude.

I bit će ponižen. I to je ono što ga je učinilo čovjekom po Božjem srcu.

Uđimo u današnju priču, u 2. Samuelovoj, 11. poglavlje.

David je trebao biti u borbi sa svojom vojskom. Umjesto toga je kući, vjerovatno mu je malo dosadno i kasno jedne noći izlazi vani vidi Batšebu kako se kupa. On šalje po nju i radi preljub.

David je pogriješio kao muž. Imao je predivnu ženu Abigajlu i još druge žene i bio im je nevjeran.

David je pogriješio kao kralj, kao vojni vođa. Trebao je ići sa svojom vojskom, a umjesto toga, ne samo da nije bio sa njima, već je pokrio svoj grijeh kada je spavao sa Batšebom.

Imao je dobrog i plemenitog vojnika u svojoj vojsci, kojeg je dao ubiti da bi njegov grijeh bio skriven.

U 13. poglavlju vidimo da je David pogriješio i kao otac. Njegov sin Amon ponavlja njegov grijeh.

Vidiš, David je žudio za zabranjenom ženom, a onda je njegov sin Amon žudio za zabranjenom ženom, svojom sestrom i silovao ju je.

Zatim je Abšalom, Amonov brat, išao u osvetu i ubio svog brata.

Vidimo da je Davidova kuća u kraljevskom neredu. Tu nema niti malo sklada. Potpuno neispravna kuća.

A, onda vidimo u 1. Samuelovoj u 13. poglavlju i u knjizi Djela apšostolska u 13. poglavlju, da je David nazvan čovjek po Božjem srcu.

I onda se pitamo (kad čitamo ova poglavlja): što? Kako to može biti?

Mislim, da je David ušao u jednu od današnjih crkava, nema šanse da bi bio u vodstvu.

Želim reći da ovaj dio Davidovog života nema sličnosti sa Božjim srcem.

Ono što je David učinio je grijeh. To ne oslikava Božje, nije ni blizu Božjeg srca.

Ali, David je bio čovjek po Božjem srcu jer kada je vidio samoga sebe, kada je razumio svoj grijeh, David se pokajao! David se pokajao za svoj grijeh i ponizio.

Zato je David bio u stanju napisati takve pjesme, Psalme, kao na primjer Psalam 51 jer vidi dubinu svoga grijeha i svoju potrebu za Spasiteljem i Božjom veličanstvenošću. On želi proslavljati Božje Ime zauvijek jer razumije milost Božju.

Draga moja, to je Božje srce! To je Božje srce da spoznamo svoju grješnost i da spoznamo svoju potrebu za Spasiteljem i da razumijemo milost koja nam je dana i da proslavljamo Njegovo Ime zauvijek.

To je ono što je Davida učinilo čovjekom po Božjem srcu.

Zato vidimo toliko mnogo obitelji u Starom zavjetu koje žive neispravno.

To nije Božja volja i to nije Božji način.

Ali zbog čovječjeg grijeha nijedna obitelj ne može pobjeći, nijedna obitelj nije savršena.

Samo je Krist savršen.

To je ono što sve ove navedene obitelji u Starom zavjetu rade. One usmjeravaju, okreću nas prema onome koji je savršen, prema Spasitelju kojega trebamo.

I zato danas, mi možemo odabrati da slušamo, možemo odabrati da hodamo u Duhu Svetom, možemo odabrati da se ne predamo kušnji.

A i ako dopustimo, mi padamo u ruke milosrdnog Boga, koji nas ljubi.

Kada se pokajemo, On nam oprašta.

Možemo biti tisuću koraka udaljene od Boga, ali potreban nam je samo jedan korak da se vratimo nazad.

To je korak pokajanja.

Ako si dio neispravne obitelji i gledaš oko sebe i čini ti se da je toliko mnogo savršenih obitelji, možeš se osjećati neugodno i pitati se zašto si se zaglavila usred svog tog nereda oko sebe...

Želim da znaš da je Isus naša nada i da je Isus naše iscjeljenje i Isus je naše ispunjenje.

Isus je jedini odgovor na naš grijeh, Isus je jedini odgovor na našu bol i Isus je jedini odgovor na našu slomljenost.

isus može otkupiti sve.

Isus umjesto pepela čini sve lijepim.

To je ono što je učinio u Davidovu životu.

Daj Bogu vremena.

Budi poslušna Njegovoj Riječi.

Pokaj se za grijeh koji je u tvome životu.

Budi poput svetih Božjih ljudi u Starom zavjetu koji su bili ponizni i prepoznali milosrđe Božje u svojim životima i dozvolili Bogu da upotrijebi njihove priče.

Dozvoli Bogu da upotrijebi sav tvoj kraljevki nered da proslavi samoga sebe.

Nastavi hodati sa Kraljem!